  Туспуктэм: Юрий Дарвин Майя Бывальцева Дед Морозлэн вордӥськем нуналаз, 18-тӥ шуркынмонэ, удмурт Тол Бабай Москваысь «Россия» форум-адӟытонэ (0+) вуылӥз. «Мы из Удмуртии» стедын куноосын пумиськиз, соосын туспуктэмъёс лэсьтӥз. Со сярысь элькун тӧролэн но кивалтэтлэн пресс-службазы ивортӥз. Котькуд мылкыд карись лушкем малпанзэ вераны, Тол Бабайлы Шарканэ гожтэт келяны быгатӥз. « Котькуддылы юн тазалык, удалтон, чидан но выжкыллы но паймымоное злы оскыны сӥзисько. Туж шумпотӥсько, «Мы из Удмуртии» стендэ вуылыны, Россилэн пӧртэм сэрегъёсысьтыз пиналъёсын но бадӟымъёсын пумиськыны, сооты асьме йылолъёсынымы тодматыны кылдиз шуыса » Тол Бабай «Россия» форумын «Ёлки России» адӟытон (0+) усьтӥськиз. Удмуртилэсь кыззэ «Достижения России» павильонлэсь паллян палан валтӥсь аллеяысь шедьтыны луоз. Матысь дыре сое элькунысь калыкъёслэсь мифологизэс возьматӥсь шудонъёсын чеберъялозы, куд-огзэ Удмуртиысь кибашлыос лэсьтӥзы. Тодэ вайытом, «Мы из Удмуртии» сдентэз 4-тӥ шуркынмонэ усьтӥзы. 5-тӥ тослуре «Россия» адӟытонын-форумын Удмуртилэн нуналэз луоз, со улсын удмурт сюанэз но возьматозы. Тегъёс: ТолБабай Лулчеберет Россия Удмуртия  